Kuva: Miikka Kiminki

Helsingin Asema-aukion törkeästä pahoinpitelystä tuomittu mies on tuomittu Pirkanmaan käräjäoikeudessa pahoinpitelystä 50 päivän vankeuteen.

Hänet oli tätä ennen tuomittu jo kuusi kertaa pahoinpitelystä ja kerran törkeästä pahoinpitelystä. Hänen aiemmat tuomionsa alensivat tuomiota. Ilman niitä käräjäoikeus olisi tuominnut miehen noin viiden kuukauden vankeusrangaistukseen.

Oikeuden mukaan Jesse Eppu Oskari Torniainen pahoinpiteli järjestyksenvalvojaa HIFK:n ja Ilveksen jalkapallo-ottelussa Tampereella toukokuussa 2015.

Torniainen on uusnatsijärjestö Pohjoismaisen vastarintaliikkeen aktiivi ja järjestöön linkittyvän Pohjoinen perinne -yhdistyksen puheenjohtaja.

Torniainen vaati oikeudessa, että nyt annettua rangaistusta olisi alennettava kohtuuttoman julkisuuden vuoksi. Oikeus ei suostunut tähän.

Samalla tuomittiin kolme muuta miestä, joista yksi ehdolliseen vankeuteen ja kaksi yhdyskuntapalveluun.